বরিশালে জেএমবি সদস্য আটক
বরিশালে অভিযান চালিয়ে নিষিদ্ধ ঘোষিত জঙ্গি সংগঠন জেএমবির দাওয়াতি শাখার এক সদস্যকে আটক করেছে র‌্যাব। শনিবার রাতে র‌্যাব-৮ থেকে পাঠানো প্রেস বিজ্ঞপ্তিতে এ তথ্য জানানো হয়। এতে বলা হয়, বরিশালের বাংলাবাজার এলাকায় অভিযান চালিয়ে জেএমবির দাওয়াতি শাখার সদস্য মো. আল ইমরান হোসেনকে আটক করা হয়। আল ইমরান বরিশালের মেহেন্দিগঞ্জ উপজেলার সলদী এলাকার কাজী মো. আলমগীর হোসেনের ছেলে। প্রাথমিক জিজ্ঞাসাবাদে আল ইমরান স্বীকার করেছেন, তিনি জেএমবির সক্রিয় দাওয়াতি শাখার সদস্য। তিনি স্থানীয় শিক্ষাপ্রতিষ্ঠান থেকে এসএসসি এবং এইচএসসি পাস করেছেন। পরে ২০০৯ সালে ঢাকার একটি বেসরকারি বিশ্ববিদ্যালয় থেকে স্নাতক পাস করেন। ঢাকায় থাকাকালে আল ইমরান জেএমবি সদস্যদের সান্নিধ্যে জেএমবি কর্মকাণ্ডে অনুপ্রাণিত হন ও বিভিন্ন জায়গায় ছদ্মবেশে গোপনে দাওয়াতি কাজ পরিচালনা করেন। আল ইমরান ঢাকা, ভোলা, ফরিদপুর, রাজবাড়ী, মাগুরাসহ দেশের বিভিন্ন স্থানে দাওয়াতি কাজ পরিচালনা করেছেন।

বরিশালে অভিযান চালিয়ে নিষিদ্ধ ঘোষিত জঙ্গি সংগঠন জেএমবির দাওয়াতি শাখার এক সদস্যকে আটক করেছে র‌্যাব। শনিবার রাতে র‌্যাব-৮ থেকে পাঠানো প্রেস বিজ্ঞপ্তিতে এ তথ্য জানানো হয়। এতে বলা হয়, বরিশালের বাংলাবাজার এলাকায় অভিযান চালিয়ে জেএমবির দাওয়াতি শাখার সদস্য মো. আল ইমরান হোসেনকে আটক করা হয়। আল ইমরান বরিশালের মেহেন্দিগঞ্জ উপজেলার সলদী এলাকার কাজী মো. আলমগীর হোসেনের ছেলে। প্রাথমিক জিজ্ঞাসাবাদে আল ইমরান স্বীকার করেছেন, তিনি জেএমবির সক্রিয় দাওয়াতি শাখার সদস্য। তিনি স্থানীয় শিক্ষাপ্রতিষ্ঠান থেকে এসএসসি এবং এইচএসসি পাস করেছেন। পরে ২০০৯ সালে ঢাকার একটি বেসরকারি বিশ্ববিদ্যালয় থেকে স্নাতক পাস করেন। ঢাকায় থাকাকালে আল ইমরান জেএমবি সদস্যদের সান্নিধ্যে জেএমবি কর্মকাণ্ডে অনুপ্রাণিত হন ও বিভিন্ন জায়গায় ছদ্মবেশে গোপনে দাওয়াতি কাজ পরিচালনা করেন। আল ইমরান ঢাকা, ভোলা, ফরিদপুর, রাজবাড়ী, মাগুরাসহ দেশের বিভিন্ন স্থানে দাওয়াতি কাজ পরিচালনা করেছেন।